รบกวนสอบถามครับคุณ ผมเป็นแผลร้อนในในช่องปากแล้วเผลอไปทำ ออรัลเซ็ก ให้แฟนแบบนี้แฟนผมมีโอกาสจะได้รับเชื้อจากผมไหมครับ ปัจจุบัน CD4=700+ / VL<40 ทราบมาว่าถ้า VL<40 จะไม่สามารถแพร่เขื้อให้ใครได้แต่กรณีนี้ผมมีแผลช่องในปากสัมผัสกับอวัยวะเพศเค้าโดยตรงจะเป็นอะไรไหมครับ
สวัสดีค่ะโรค HIV เป็นโรคของการติดเชื้อไวรัสชนิดหนึ่งที่ทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังดังนั้นการมีเพศสัมพันธ์ทางปาก คือเยื่อบุช่องปากไปสัมผัสกับเยื่อบุอวัยวะเพศฝ่ายหญิงโดยตรงนั้น มีโอกาสแพร่เชื้อได้ แต่อย่างที่เข้าใจก็คือปริมาณไวรัสที่น้อยมากๆ น้อยกว่า 40 ตัวดังกล่าวมานั้น ในทางการแพทย์ปัจจุบันเชื่อว่าแทบจะไม่มีโอกาสการแพร่เชื้อได้แต่อย่างไรก็ตาม ยังมีโอกาสได้แม้จะน้อยมาก ควรแนะนำให้แฟนไปตรวจเลือดเพิ่มเติม และอาจจะต้องรับยาต้านไวรัสติดต่อกัน 28 วันเพื่อป้องกันการติดเชื้อไปด้วย หากแฟนไม่สบายใจมากๆ